Wäu da Standard-Trittschoipegl frequenzohhängig is, des haßt fia jede Frequenz an aundan Wert hod, drum hod ma den bewertetn Standard-Trittschoipegl ois Eizoihaungob eigfiaht. Genauso wia beim bewertetn Schoidämm-Moß und da bewertetn Standard-Schoipegldiffarenz hod ma in da ÖNORM EN ISO 717-2 a Bezuagskuavn im Frequenzbereich vo 100 bis 3150xa0Hz bei Terzbandl und vo 125 bis 2000xa0Hz bei Oktavbandl. De Bezuagskuavn wiad so laung um gaunze dB zua Messkuavn vaschom, bis de Summe vo oin ungünstign Ohweichungan so groß wia megli, owa ned meah wia 32xa0dB (Messung in 16 Terzbandl) oda 10xa0dB (Messung in 5 Oktavbandl) wiad.  Nua de ungünstign Ohweichungan wean berücksichtigt, des haßt, wo da Messwert hecha is wia da Bezugswert. Da Wert vo da vaschoban Bezuagskuavn bei 500xa0Hz is da bewertete Standard-Trittschoipegl.